મેં માઉન્ટ આબુ પર પાડેલા ફોટા બતાવ, મયંકના લગ્નનો વીડિયો ચાલુ કર, મારા પર્સનલ ફોલ્ડરમાં પડેલાં ગીતો સંભળાવ, આજે રાતે ૧૦ વાગ્યે મળવા માટે શુભમને મેસેજ મોકલી દે, જીમેલમાં મારો નવો મેઈલ જોઈ આપ, અંધેરીમાં પિઝા હટની દુકાન શોધી આપ, ધૂમકેતુ લિખિત પુસ્તકો કયાં કયાં છે, મારે માટે આવતીકાલ સવારનો સાત વાગ્યાનો અલાર્મ મૂકી દે, કરિયાણાની ખરીદીની યાદીમાં એક કિલો મગ ઉમેરી દે, મુંબઈમાં અત્યારે ભેજનું પ્રમાણ કેટલું છે, ભાઈના લગ્ન માટે રાજસ્થાન જઈ રહ્યો છું એવું સ્ટેટસ ફેસબુક પર અપડેટ કરી દે વગેરે જેવી ભારતીય ભાષાઓમાં અપાયેલી સૂચનાઓનો સત્વરે અમલ કરી શકે એવા સેક્રેટરીઓની આજે તાતી જરૂર છે.